stanford-oval/wikipedia huggingface dataset:
Branded Women

| Branded Women> Tiedot |
| --- | --- |
Toiminnassa:  1999–
Tyylilaji:  indie rock, lounge
Kotipaikka:  Helsinki, Suomi
Laulukieli:  englanti
Jäsenet:  Katja Nakari, laulu   Joanna Ovaska, kitara   Julle Jalava, basso   Salla Kiehelä, kosketinsoittimet   Anssi Hallio, rummut  
Entiset jäsenet:  Artemi Remes, rummut (2005–2006)  Timo Koutala, rummut (2001–2005)  Vera Nevanlinna, rummut (1999–2001) 
Levy-yhtiö:  Ranch Records, 2004–  
Infobox OKNimi-testi OK: 
Branded Women on suomalainen yhtye, joka on perustettu vuonna 1999. Yhtyeen musiikki on elokuvamaista tunnelmointia.
Yhtye oli ehdolla Emma-gaalassa vuoden tulokas -palkinnon saajaksi vuonna 2005 ja voitti Femmagaalan vuoden tulokas -palkinnon samana vuonna. ”Something to Hold On” -kappaleen video oli ehdolla Muuvi-palkinnon saajaksi.
Julkaisut > Albumit

Velvet Hours – Stolen Moments (2004,  Ranch Records)
Cities and Seas (2006,  Ranch Records)
Julkaisut > Singlet

”Planet Tandoor” / ”Something to Hold On” / ”Feel” (Sporting Life Records 2001)
”Something to Hold On” (Ranch Records 2004)
”Second Best” (Ranch Records 2005)
”Stronger than All” (Ranch Records 2006)
Julkaisut > Kokoelmilla

”Not a Love Song” Pushing Scandinavian Rock to the Man! vol. 2 -kokoelmalla (Bad Afro Records 2001)
”Explanations” Sue CD 3 -kokoelmalla (Sue Zine 2002)
”Explanations” Devil Dolls Tour -EP:llä (Low Impact Records 2002)
”Perfect” ja ”Explanations” Moose on the Loose -kokoelmalla (Myrmecoleo Records 2002)
”Something to Hold On” ja ”Runner” Vares-elokuvan soundtrackilla (Poko Rekords 2004)
Aiheesta muualla

Branded Women Myspacessa (englanniksi)
Mésa Lakkónia

| Mésa Lakkónia Μέσα Λακκώνια |
| --- | --- |
 Sijainti
 Mésa Lakkónia
 Koordinaatit: 35°11′20″N, 25°39′44″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kyläyhdyskunta
 – Kallikrates-koodi:  72010112
Väkiluku (2021):  396
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mésa Lakkónia (kreik. Μέσα Λακκώνια, myös Mésa Lakónia, Μέσα Λακώνια) on Kreikan kyläyhdyskunta (virallisesti Δημοτική Κοινότητα Μέσα Λακκωνίων, Dimotikí Koinótita Mésa Lakkoníon), joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 396 (2021).
Mésa Lakkónian kyläyhdyskunnan kylät sijaitsevat Kreetan itäosassa noin kuusi kilometriä länteen Ágios Nikólaoksen kaupungista. Kyläyhdyskuntaaan kuuluvat kylät Chamiló, Flamourianá, Kakokámotes, Margiéli ja Schísma.
Bruno Toledo

Bruno Toledo (s. 23. marraskuuta 1973) on espanjalainen entinen kestävyysjuoksija, joka oli erikoistunut 10 000 metrin juoksuun. Toledon uran paras saavutus on viides sija 10 000 metrin juoksussa yleisurheilun Euroopan-mestaruuskilpailuissa 1998. Maailmanmestaruuskilpailuissa Toledon paras sijoitus on 25. sija, jonka hän saavutti vuoden 1999 Sevillan kotikisoissa.
Toledo on osallistunut myös maastojuoksun maailmanmestaruuskilpailuihin vuonna 1998. Henkilökohtaisessa kilpailussa Toledo sijoittui 23:ksi ja joukkuekilpailussa Espanja viidenneksi.
Toledo voitti 10 000 metrin juoksun Espanjan mestaruuden vuonna 1998.
Ennätykset

1500 m: 3.38,7 (1998)
3000 m: 7.44,17 (1998)
5000 m: 13.25,40 (1998)
10 000 m: 27.43,29 (1998)
Aiheesta muualla

Bruno Toledo Kansainvälinen yleisurheiluliitto. (englanniksi)
Miesten 10 000 metrin juoksun Espanjan mestarit
Bruno Ruffo

Bruno Ruffo vuonna 1950.
Bruno Ruffo (9. joulukuuta 1920 Colognola ai Colli, Verona – 9. helmikuuta 2007 Verona) oli italialainen ratamoottoripyöräilijä. Hän voitti maailmanmestaruuden 125-kuutioisissa vuonna 1950 ja 250-kuutioisissa vuosina 1949 ja 1951. Ruffo oli kaikkien aikojen ensimmäinen 250-kuutioisten maailmanmestari.
Ruffon ammattilaisura alkoi vuonna 1946. Vuonna 1949 hän ajoi ensimmäisen MM-osakilpailunsa 250-kuutioisissa ja voitti sen. Hän voitti myös 125-kuutioisissa ensimmäisen ajamansa osakilpailun. Ruffo mursi uransa aikana molemmat jalkansa kahdesti, vuonna 1952 Saksan osakilpailussa ja vuonna 1953 Mansaaren osakilpailun harjoituksissa. Jälkimmäisen loukkaantumisen jälkeen Ruffo lopetti uransa.
Kilpauran jälkeen Ruffo piti Veronassa autonvuokraamoa. Presidentti Carlo Azeglio Ciampi myönsi vuonna 2003 hänelle Italian korkeimman kunniamerkin Commendatore dell'Ordine al Meriton.
Saavutukset

Commendatore dell'Ordine al Merito 2003
Italian mestari 1949 ja 1951 (kilpailuluokka ei tiedossa)
Saavutukset > 125cc-luokka

Maailmanmestari 1950
1 osakilpailuvoitto ja 1 kakkossija
Saavutukset > 250cc-luokka

Maailmanmestari 1949 ja 1951
MM-sarjan kolmas 1950
3 osakilpailuvoittoa, 4 kakkossijaa ja 1 kolmossija
Monisukasmadot

| Monisukasmadot |
| --- | --- |

Tieteellinen luokittelu
Domeeni::  Aituotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Monisukasmadot Polychaeta  Grube, 1850
Alaluokat
 Tähtimadot Echiura  Errantia  Putkimadot Sedentaria 
Katso myös
   Monisukasmadot Wikispeciesissä   Monisukasmadot Commonsissa 
Infobox OKNimi-testi OK: 
Monisukasmadot (Polychaeta) on nivelmatojen runsaslajisin luokka, jonka useimmat jäsenet elävät merissä. Monisukasmatojen ruumis on jaokkeinen, ja jokaisesta jaokkeessa löytyy useita kitiinin muodostamia sukasia. Tästä ryhmä onkin saanut nimensä (erotuksena harvasukasmadoista Oligochaeta).
Monisukasmatoja on kuvattu toista kymmentä tuhatta lajia, mutta Itämeressä lajeja on kuitenkin luonnostaan vähän. Viime vuosina Itämeressä ovat kuitenkin yleistyneet liejuputkimatojen suvun (Marenzelleria) vieraslajit, kuten amerikanmonisukasmato (Marenzelleria viridis). Muita tunnettuja monisukasmatoja ovat riutta-akvaario-harrastajien suosimat näyttävät putkimadot ja viuhkamadot. Akvaarioissa tavataan myös haitallisia Amphinomidae-heimon matoja, joista etenkin Pherecardia- ja Hermodice-lajin yksilöt aiheuttavat ongelmia syömällä muita akvaarion asukkaita.
Luokittelu

Monisukasmadot (Polychaeta)
Alaluokka: Tähtimadot (Echiura)
Alaluokka: Errantia
Alaluokka: Putkimadot (Sedentaria)
Incertae sedis
Heimo: Aberrantidae
Heimo: Dinophilidae
Heimo: Histriobdellidae
Heimo: Laetmonectidae
Heimo: Magelonidae
Heimo: Nerillidae
Heimo: Parergodrilidae
Heimo: Polygordiidae
Heimo: Protodrilidae
Heimo: Protodriloididae
Heimo: Psammodrilidae
Heimo: Saccocirridae
Heimo: Spintheridae
Suku: Pseudocirratulus
Morillon

| Morillon |
| --- | --- |

 vaakuna
 Morillon
 Koordinaatit: 46°05′00″N, 6°40′39″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  14,5 km²
Väkiluku (2013):  658
 – Väestötiheys:  45,3 as./km²
 
 Kunnan kotisivut 
Infobox OKVirheellinen NIMI-arvo: 
Morillon on kunta itäisessä Ranskassa Haute-Savoien departementissa Auvergne-Rhône-Alpesin alueella.
Kunta on suosittu vapaa-ajanviettopaikka, jonka alueella sijaitsee osittain Grand Massifin talviurheilukeskus.
Nähtävyyksiä

Kunnan nähtävyyksiä on 1500-luvulta peräisin oleva Saint-Christophen kirkko.
Aiheesta muualla

Kuvia tai muita tiedostoja aiheesta Morillon Wikimedia Commonsissa
Saint-Christophen kirkko
Myriam Marbe

Myriam Lucia Marbe (9. huhtikuuta 1931 Bukarest – 25. joulukuuta 1997) oli romanialainen säveltäjä. Hän vietti suurimman osan elämästään Romaniassa, jossa sävelsi Nicolae Ceaușescun diktatuurin sorrosta huolimatta. Hän sai menestystä myös ensimmäisillä esiintymisillään Romanian ulkopuolella. Hänen musiikissaan nähtiin sekä avantgardistisia että perinteisiin pohjautuvia piirteitä. Tyyliin vaikuttivatkin vanhat rituaalit ja myytit, romanialainen kansanmusiikki sekä Euroopan kirjallisuus.
Marben isä oli lääkäri, bakteriologi Maximilian Marbe. Äidiltään Angela o.s. Valterilta hän sai varhaisimman musiikkikasvatuksensa. Myöhemmin hänen sävellysopettajinaan olivat Leon Klepper, Mihail Jora ja Mihail Andricu. Hän valmistui Bukarestin musiikkikonservatoriosta ja opetti siellä 1950-luvulta 1980-luvulle. Hänen oppilaidensa joukossa oli Violeta Dinescu. Hän osallistui Darmstadtin Ferienkurselle vuosina 1968, 1969 ja 1972. Marben toinen aviomies oli kirjailija Aristide Poulopol, jonka teksteihin hän teki monia sävellyksiä. Pariskunta oli naimisissa vuodesta 1963, ja avioliitosta syntyi yksi tytär, Nausicaa Marbe.
Marbe kuoli sydäninfarktiin joulupäivänä 1997. Anatol Vieru oli vuonna 1994 omistanut hänelle teoksensa Crăciun ("Joulu").
Nadir Afonso

Nadir Afonso
Nadir Afonso Rodrigues (4. joulukuuta 1920 Chaves – 11. joulukuuta 2013 Cascais) oli portugalilainen taidemaalari, joka edusti geometrista abstraktismia. Hän osoitti kuvataiteellista lahjakkuutta jo ennen teini-ikäänsä.
Afonso opiskeli Portossa ja myöhemmin, vuodesta 1946 Pariisissa. Jo vuonna 1944 Lissabonin nykytaiteen museo osti hänen teoksensa A ribeira. Hän oli alun perin arkkitehti ja teki vuosina 1951–1954 yhteistyötä Oscar Niemeyerin kanssa.
Afonso omistautui vuosikymmenten ajan täysipäiväisesti maalaamiselle. Hän oli kahdesti naimisissa, ja hänellä oli viisi 1940–1980-luvuilla syntynyttä lasta. Hänen töitään on vakituisesti näytteillä myös hänen kotimaansa ulkopuolella muun muassa New Yorkissa ja Pompidou-keskuksessa.
Mikael Hedlund

Mikael Hedlund vuonna 2013.
Mikael Hedlund (s. 1976) on ruotsalaisen Hypocrisy-yhtyeen basisti. Hän liittyi Hypocrisyyn vuonna 1992 ja on soittanut yhtyeen jokaisella levyllä.
Hedlund asuu Saksassa.
Miroslav Nemec

Miroslav Nemec, 2018
Miroslav Nemec (s. 26. kesäkuuta 1954 Zagreb, Kroatia Jugoslavia) on kroatialaissyntyinen näyttelijä. Hänet tunnetaan muun muassa televisiosarjasta Tatort, jossa hänellä on ollut iso rooli rikosylikomisario Ivo Baticina. Nemec on näytellyt myös sarjoissa Kettu, Derrick ja SOKO 5113. Hän on näyttelee vuonna 2010 valmistuvassa elokuvassa Liebe ist nur ein Wort.
Nemec muutti Saksaan 12-vuotiaana ja sai Saksan kansalaisuuden vuonna 1973. Nemec on opiskellut musiikkia yliopistossa ja näyttelemistä Salzburgissa.
Palkinnot

Golden Lion (1997)
Bavarian TV Award (2001)
Adolf Grimme Award (2002)
Aiheesta muualla

Wikimedia Commonsissa on kuvia tai muita tiedostoja aiheesta .
Miroslav Nemec Internet Movie Databasessa. (englanniksi)
Brooke Burke

| Brooke Burke |
| --- | --- |
 Burke vuonna 2021
Henkilötiedot
Syntynyt: 8. syyskuuta 1971 (ikä 53) Hartford, Connecticut, Yhdysvallat
Ammatti:  näyttelijä, malli, televisiopersoona
Puoliso:  Garth Fisher (vih. 2001; ero 2005) David Charvet (vih. 2011; ero 2018)
Lapset:  neljä
Muut tiedot
Aktiivisena:  1986–
Aiheesta muualla
Kotisivu
Brooke Lisa Burke (s. 8. syyskuuta 1971 Hartford, Connecticut, Yhdysvallat) on yhdysvaltalainen näyttelijä, tanssija, malli ja televisiopersoona. Hänet tunnetaan Playboy-mallina, televisiosarjojen Wild On! sekä Rock Star juontajana, Dancing with the Stars -televiosarjan seitsemännen tuotantokauden voittamisesta ja juontamisesta vuosina 2010–2013 sekä Rachel Tellerin esittämisestä vuoden 2004 videopelissä Need for Speed: Underground 2.
Brookella on ranskalaiset, portugalilaiset ja irlantilaiset sukujuuret.
Filmografia > Elokuva

| Vuosi | Nimi | Rooli | Huomioitavaa |
| --- | --- | --- | --- |
| 1986 | Kosto rajan takaa | Waitress on Roller Skates | Ei nimetty lopputeksteissä |
| 2004 | Dead Scared | Jill |  |
| 2004 | Knuckle Sandwich | Katherine |  |
Filmografia > Televisio

| Vuosi | Nimi | Rooli | Huomioitavaa |
| --- | --- | --- | --- |
| 1998 | Kultaiset siivet | Beauty #2 | Jakso: ”Solo Flight” |
| 1999–2002 | Wild On! |  | Juontaja; 11 jaksoa |
| 2002 | Elämän pyörteissä | Reporter | Jakso: ”All About Lydia” |
| 2003 | Rock Me Baby | Stacey | Jakso: ”Prior Engagement” |
| 2004 | Monk | Reporter | Jakso: ”Mr. Monk and the TV Star” |
| 2004 | Less than Perfect | Nurse Benson | Jakso: ”22 Minus 1 Equals 4” |
| 2004 | Kaikki on suhteellista | Park Ranger | Jakso: ”Who’s Camping Now” |
| 2004 | The Bernie Mac Show | Reporter | Jakso: ”Being Bernie Mac” |
| 2005 | Rockstar: INXS |  | Juontaja; 32 jaksoa |
| 2006 | Rockstar: Supernova |  | Juontaja; 33 jaksoa |
| 2006 | Las Vegas | Sheryl | Jakso: ”Cash Springs Eternal” |
| 2007–2008 | Perhe sotajalalla | Ellen Morgan | Neljä jaksoa |
| 2008, 2010–2013 | Dancing with the Stars |  | Kilpailija (seitsemäs tuotantokausi) Juontaja (tuotantokaudet 10–17) |
| 2014 | Melissa ja Joey | Felicia Mancini | Kaksi jaksoa |
| 2016 | Jane the Virgin | Brooke Burke-Charvet | Yksi jakso |
| 2017 | The New Celebrity Apprentice |  | Kilpailija |
Filmografia > Videopelit

| Vuosi | Nimi | Rooli | Huomioitavaa |
| --- | --- | --- | --- |
| 2004 | Need for Speed: Underground 2 | Rachel Teller | Voitti Spike Video Game Awards -palkinnon kategoriassa Best Performance by a Human Female. |
Aiheesta muualla

Brooke Burke Internet Movie Databasessa. (englanniksi)
Kuvia tai muita tiedostoja aiheesta Brooke Burke Wikimedia Commonsissa
Moriguchi

| Moriguchi (守口市) |
| --- | --- |
 Takasen pyhäkkö
 lippu:  Symboli
 Moriguchin sijainti Osakan prefektuurissa
 Moriguchi
 Koordinaatit: 34°44′09″N, 135°33′42″E 
Valtio:  Japani
Alue:  Kansai
Prefektuuri:  Osakan prefektuuri
Pinta-ala:  
 – Kokonaispinta-ala:  12,71 km²
Väkiluku (03/2020):  143 810
 – Väestötiheys:  11 314,7 as./km²
Symbolit:  
 – Puu:  Kamferipuu
 – Kukka:  Intianalppiruusu
 
 http://www.city.moriguchi.osaka.jp/ 
Infobox OKVirheellinen NIMI-arvo: 
Moriguchi (jap. 守口市, Moriguchi-shi) on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin keskiosassa Yodojoen vasemmalla rannalla. Lännessä se rajautuu Osakan kaupunkiin. Pääosa kaupungin alueesta on hyvin alavaa alluviaalitasankoa, Yodojoen tulvavalleja lukuun ottamatta. Moriguchissa on 143 810 asukasta (maaliskuussa 2020) ja sen pinta-ala on 12,71 neliökilometriä.
Moriguchi kehittyi Edo-kaudella Kiotoon johtaneen Kyōkaidō-tien varren postiasemana (shukuba). Kyōkaidō kulki Toyotomi Hideyoshin aiemmin rakennuttamaa Yodojoen tulvapengertä pitkin. Alueelle alkoi sijoittua Osakasta teollisuutta sen jälkeen, kun sen läpi kulkeva rautatielinja valmistui vuonna 1910: aluksi metalli- ja tekstiiliteollisuutta, myöhemmin 1930-luvulla Matsushita eli nykyinen Panasonic ja sittemmin toisen maailmansodan jälkeen myös Sanyo. Kaupunkioikeudet Moriguchille myönnettiin vuonna 1946, kun Moriguchin ja Sangōn maaseutukaupungit liitettiin yhteen. Sen jälkeen Moriguchi on kaupungistunut nopeasti Osakan lähiönä. Aiemmin se tunnettiin etenkin lootuksenjuuren ja daikon-retiisien viljelystä.
Moriguchin rakennettuun kulttuuriperintöön kuuluvat esimerkiksi Kōmyō-jin, Nanshū-jin ja Raigō-jin buddhalaiset temppelit. Sen eteläosassa Osakan rajalla sijaitsee Tsurumi-ryokuchin puisto. Kaupungissa toimii Kansain lääketieteellinen yliopisto. Moriguchia palvelevat Keihan-rautateiden Keihan-päälinja, Osakan metron Tanimachi-linja ja Osakan monorail.
Kuvia

Näkymä Moriguchista Osakan suuntaan
Dainichin Aeon-kauppakeskus
Doin kaupunginosaa
Moriguchi-shin rautatieasema
Aiheesta muualla

Kuvia tai muita tiedostoja aiheesta Moriguchi Wikimedia Commonsissa
Kaupungin internetsivut (japaniksi)
Mésa (Lesbos)

| Mésa Μέσα |
| --- | --- |
 Mésa
 Koordinaatit: 39°11′32″N, 26°18′06″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301020103
Väkiluku (2011):  20
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mésa (kreik. Μέσα; myös Méssa) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Agía Paraskevín kuntaan ja vuodesta 2011 lähtien Lesboksen kunnan Agía Paraskevín kunnallisyksikköön. Kylän väkiluku on 20 (vuonna 2011).
Mésan temppelialue.
Mésa sijaitsee nimensä mukaisesti Lesboksen keskiosissa lähellä Kallonínlahden koillisrantaa. Se tunnetaan erityisesti Mésan antiikin aikaisen temppelin arkeologisesta alueesta. Mésan joonialainen temppeli (joskus ”Méssan/Méssonin temppeli”) oli pyhitetty Zeukselle, Heralle ja Dionysokselle. Se oli antiikin Lesboksen keskeisin kulttipaikka ja sijaitsi lähellä Pyrrhan kaupunkia. Paikka toimi keskeisen sijaintinsa ansiosta myös lesboslaisen pentapoliin eli saaren viiden merkittävimmän kaupungin (Mytilene, Methymna, Antissa, Eresos ja Pyrrha) kokouspaikkana. Varhaiskristillisellä ajalla paikalle rakennettiin basilika ja sen paikalle myöhemmin pienempi kirkko. Alueella on pieni museotila, jossa on näytillä muun muassa rakennusten osia.
Aiheesta muualla

Kuvia tai muita tiedostoja aiheesta Mésan temppeli Wikimedia Commonsissa
Nadine Müller

| Mitalit | Mitalit | Mitalit |  |
| --- | --- | --- | --- |
|  Nadine Müller Bislettillä 2010. |  Nadine Müller Bislettillä 2010. |  Nadine Müller Bislettillä 2010. |  |
Maa:   Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | kiekonheitto |  |
|  Pronssia | Peking 2015 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | kiekonheitto |  |
|  Hopeaa | Berliini 2018 | kiekonheitto |  |
Nadine Müller (s. 21. marraskuuta 1985 Leipzig, Saksan demokraattinen tasavalta) on saksalainen kiekonheittäjä. Hän edustaa SC DHfK Leipzig -seuraa ja häntä valmentaa René Sack.
Müller sai hopeaa alle 20-vuotiaiden EM-kilpailuissa Tampereella 2003 tuloksella 53,44. Seuraavana vuonna hän sai pronssia saman ikäluokan MM-kilpailuissa Grossetossa heitettyään 57,13.
Osakan MM-kilpailuissa 2007 Müller karsiutui loppukilpailusta. Hän sijoittui kuudenneksi Berliinin MM-kilpailuissa 2009. Barcelonan EM-kilpailuissa 2010 hän oli kahdeksas. Müller sai hopeaa Daegun MM-kilpailuissa 2011 tuloksella 65,97 ja Helsingin EM-kilpailuista 2012 tuloksella 65,41. Hän sijoittui neljänneksi Lontoon olympialaisissa 2012 ja Moskovan MM-kilpailuissa 2013. Pekingin MM-kisoissa 2015 hän sai pronssia tuloksella 65,53. Hän sijoittui neljänneksi  Amsterdamin EM-kilpailuissa 2016 sekä kuudenneksi Rio de Janeiron olympialaisissa 2016 ja Lontoon MM-kilpailuissa 2017. Berliinin EM-kilpailuissa 2018 hän sai hopeaa tuloksella 63,00. Hän oli kahdeksas Dohan MM-kilpailuissa 2019.
Müller on voittanut Saksan-mestaruuden vuosina 2009–2013 ja 2016. Hän heitti ennätyksensä 68,89 Barissa 18. maaliskuuta 2012. Hän heitti epävirallisen sisäratojen maailmanennätyksen 63,89 Berliinissä 1. helmikuuta 2019.
Michael Drayton

| Michael Drayton |
| --- | --- |
 Michael Drayton 1599.
Henkilötiedot
Syntynyt: 1563
Kuollut: 1631 (67–68 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Pääteokset:  Polyolbion, Nymphidia
Aiheesta muualla
Löydä lisää kirjailijoitaKirjallisuuden teemasivulta
Michael Drayton (1563–1631) oli englantilainen runoilija. Hän oli tuotteliain aikakauden vähemmän merkittävistä runoilijoista, eräänlainen Elisabetin ajan vastine Layamonille. Merkittävin hänen tuotannossaan on laaja runoelma Polyolbion (1612 ja 1622), jossa hän historiallisin ja muinaistutkimuksillisin tiedoin kuvaa ja ylistää Englannin kaupunkeja ja muita paikkakuntia. Parhaiten hänen lyyrinen kykynsä tulee esille Nymphidia-runoissa. Drayton kuului William Shakespearen ystäväpiiriin.
Draytonin tuotannosta on näytteenä antologiassa Englantilaisen kirjallisuuden kultainen kirja katkelma Nymphidiasta.
Aiheesta muualla

Kuvia tai muita tiedostoja aiheesta Michael Drayton Wikimedia Commonsissa
Lisää luettavaa aiheesta Michael Drayton on Wikiaineistossa (englanniksi)
Myriam Léonie Mani

| Myriam Léonie Mani> Henkilötiedot |
| --- | --- |
Syntynyt: 21. toukokuuta 1977 (ikä 47)
Kansalaisuus:   Kamerun
Yleisurheilija
Laji:  pikajuoksu
Valmentaja:  Noël Levêque (d)
Ennätykset:  100 m:10,98 (2001) 200 m:22,41 (2000)
Uran alku:  1996
Voitot:  Afrikan mestaruus 100 m ja 200 m juoksussa (2000)
Myriam Léonie Mani (s. 21. toukokuuta 1977) on kamerunilainen entinen pikajuoksia. Hän edusti maataan vuoden 2008 kesäolympialaisissa, jossa osallistui naisten 100 metrin juoksun ensimmäisiin ja toisiin alkueriin. Ensimmäisellä kierroksella hän sijoittui erässään kolmanneksi ajalla 11,64. Toisella kierroksella hän juoksi 1 sadasosan hitaammin ja sijoittui sillä ajalla erässään kuudenneksi pudoten näin jatkosta.
Saavutukset

1996 Afrikan mestaruuskisat: 100 m 3. / 200 m 3.
1999 All-Africa Games: 100 m 2. / 200 m 2.
2000 Afrikan mestaruuskisat: 100 m 1. / 200 m 1.
2001 Maailmanmestaruuskisat: 200 m 7.
2001 IAAF Grand Prix Finaali: 200 m 1.
2002 Afrikan mestaruuskisat: 100 m 2. / 200 m 3.
2002 IAAF World Cup: 200 m 3.
2006 Kansainyhteisön kisat: 200 m 8.
2006 Afrikan mestaruuskisat: 100 m 5. / 200 m 8.
2008 Afrikan mestaruuskisat: 100 m 7. / 200 m 5.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Myriam Léonie Mani
Käännös suomeksi
Mustajärvi (Laitila)

| Mustajärvi |
| --- | --- |
Valtiot:  Suomi 
Paikkakunta:  Laitila 
Koordinaatit:  60°54′06″N, 21°30′49″E
Vesistöalue ja valuma-alueen tietoja
Laskujoki:  oja Kaarnijärveen 
Järvinumero:  32.004.1.007
Mittaustietoja
Pinnankorkeus:  15,0–17,5 m 
Rantaviiva:  1,76 km 
Pinta-ala:  7,842 ha  
 fiMustajärvi 
Mustajärvi on Varsinais-Suomessa Laitilassa oleva kuivatettu järvi, joka kuuluu Sirppujoen vesistön Pitkäjärven–Lukujärven valuma-alueeseen. Järvi oli vielä 1900-luvulla järvi, jonka vedenpintaa alennettiin samaan aikaan viereisen Kullerjärven kanssa.
Maantiede

Entisen järven pinta-ala on 7,8 hehtaaria, ja se on 900 metriä pitkä ja 150 metriä leveä. Siihen laskee Mustajärvensuon laskuoja, joka virtaa entisen järvialtaan läpi Kaarnijärveen. Ojaan yhtyy etelästä Kullerjärven laskuoja. Länsipäähän on raivattu kaksi peltoa, mutta muuten entinen järvi on metsäistä suota, josta eteläosa on edelleen avosuota. Vanhat rannat ovat 1,8 kilometriä pitkät, ja ne ovat pääosin moreenipohjaista metsämaastoa. Pyhärannan ja Laitilan välinen raja kulkee järven poikki.
Historia

Järvi on piirretty T-kirjaimen muotoiseksi järveksi vuoden 1855−1856 Kalmbergin kartaston, ja siinä sen nimi kirjoitettiin "Mustjärvi". Järven muoto muistuttaa peruskarttojen 17,5 metrin korkeuskäyrää. Sittemmin se on vuosien 1968 ja 1984 peruskarttoihin merkitty kosteikoksi. Nykyään se on suomaata.
Bjarne Riis

| Bjarne Riis |
| --- | --- |
 Bjarne Riis vuoden 2007 Kalifornian ympäriajossa.
Henkilötiedot
Koko nimi:  Bjarne Lykkegård Riis
Syntynyt: 3. huhtikuuta 1964 (ikä 60)
Kansalaisuus:   Tanska
Pyöräilijä
Lempinimi:  Ørnen fra Herning (Herningin kotka)
Pituus:  184 cm
Paino:  71 kg
Laji:  maantie
Rooli:  ajaja (lopettanut) tallipäällikkö
Ajajatyyppi:  yleisajaja
Ura
Ammattilaisjoukkue(et)
1986 1987 1988 1989 1990–1991 1992–1993 1994–1995 1996–1999:  Roland Lucas Toshiba–Look Super U–Raleigh–Fiat Castorama Ariostea Gewiss–Ballan Team Telekom
Managerijoukkue(et)
1999–2015 2016:  Tinkoff–Saxo Team Virtu Pro-Veloconcept
Suurimmat voitot
 Ranskan ympäriajo Kokonaiskilpailu (1996) 4 etappivoittoa (1993, 1994, 1996) 2 joukkueaika-ajoetappia (1989, 1995) Italian ympäriajo 2 etappivoittoa (1989, 1993) Maantiepyöräilyn klassikot Amstel Gold Race (1997) Tanskan maantiepyöräilyn mestaruuskilpailut maantieajo (1992, 1995, 1996) aika-ajo (1996) 
 Tiedot päivitetty: 24.8.2022 
Bjarne Lykkegård Riis (s. 3. huhtikuuta 1964 Herning) on entinen tanskalainen maantiepyöräilijä. Riis voitti Ranskan ympäriajon vuonna 1996 ensimmäisenä tanskalaisena. 
Hän tunnusti vuonna 2007 käyttäneensä urallaan dopingia. Urheilu-uransa jälkeen Riis on jatkanut ammattipyöräilyn parissa toimien muun muassa CSC-joukkueen tallipäällikkönä.
Bjarne Riis vuonna 1989.